Bangkok Post

The Bangkok Post estas anglalingva tajlanda ĉiutaga gazeto publikigita en Bangkoko. Kun ĉiutaga eldonkvanto de 75 000 ekzempleroj, ĝi estas la plej granda ĉiutaga gazeto en la lando. 

La unua numero estis publikigita la 1-an de aŭgusto 1946, igante ĝin la dua plej malnova gazeto eldonita en Tajlando. Ĝi estas konsiderata gazeto de registro por Tajlando. 

La gazeton fondis la usonano Alexander MacDonald, iama OSS- oficiro, kaj la tajo Prasit Lulitanond. En 1946, Tajlando estis la sola lando en Sudorienta Azio kiu havis sovetian ambasadejon, kaj la usona ambasadejo deziris sendependan sed por-usonan gazeton kiu havas en komune iliajn vidpunktojn, kaj tiel la gazeto estis fondita. Hodiaŭ, kune kun sia anglalingva konkuranto The Nation, ĝi estas la plej granda anglalingva gazeto en Tajlando.

La delonga ĉefredaktoro, la usona ĵurnalisto Darrell Berrigan, formis la gazeton ĝis li estis atencita en 1965. Sub la gvidado de Berrigan, la Bangkok Post montris sian sendependecon kaj provizis spacon por multaj junaj ĵurnalistoj, kiel ekzemple Peter Arnett kaj TD Allman, kiuj poste fariĝis internacie konataj.  Kvankam cenzuro estas ofta okazo en Sudorienta Azio, la Bangkok Post ĉiam estis relative libera en sia raportado, kvankam kun kelkaj limigoj, el kiuj kelkaj ankoraŭ validas hodiaŭ kaj kondukis al akuzoj pri memcenzuro:

 Granda respekto por la monarkio estas prenata kiel memkompreneblaĵo en Tajlando kaj ankaŭ devas esti observata de la loka gazetaro;
 Krome, estas konsiderate malkonvene rekte akuzi altrangajn registarajn oficistojn pri korupto ;
 Dum la Vjetnama milito, estis malpermesite raporti pri operacioj de la Usona Aerarmeo etendiĝantaj de Tajlando en Vjetnamion, Laoson kaj Kamboĝon.

Post kiam la gazeto estis aĉetita de la Thompson Group, Berrigan foriris por labori ĉe la rivalo Bangkok World, kiu jam ne ekzistas post kiam ĝi estis akirita de la Bangkok Post en la 1980-aj jaroj. En 1971, kelkaj redaktistoj origine de la Bangkok Post fondis The Nation.

 Referencoj 

 Eksteraj ligiloj 


 Komparo de The Nation kaj La Bangkok Post

Kategorio:Gazetoj
Kategorio:Tajlandaj firmaoj
Kategorio:Anglalingvaj gazetoj